В своята същност SEO оптимизацията се разделя на два главни етапа. On-Site (On-Page) етап, при който се работи по оптимизацията на самия сайт. И Off-Site (Off-Page) етап, при който се работи над външни за сайта фактори.
On-Site (On-Page) оптимизация
При този вид оптимизация се подобряват кода и структурата на сайта. Имплементират се семантични елементи от HTML5. Внедряват се микроданни на основните типове съдържание. Изграждат се релации между отделните типове страници. Целта е сайтът да стане максимално лесен за обхождане и разбиране от търсачките.
Колкото по-голям е един сайт, толкова ефектът от On-Site оптимизацията е по-значим. При големите сайтове има много какво да се направи по този вид оптимизация. При най-големите и авторитетни сайтове се работи само с On-Site оптимизация и тя е напълно достатъчна.
Off-Site (Off-Page) оптимизация
При този тип оптимизация се работи с външни за сайта фактори. Най-популярният от тях са хипервръзките. Но се работи също така по поведенческите фактори, социалните сигнали, бранд сигналите и други. Процесът се извършва основно от SEO агенцията и е непрестанен. Затова практиката е SEO услугите да се предлагат на месечен абонамент.
Добрата SEO фирма изготвя индивидуална SEO стратегия за всеки сайт, която оптимално балансира двата основни подхода.